Diari Oficial de la Generalitat Valenciana


Sumari del DOGV 9527, del 06-02-2023 (2023/1124)

RESOLUCIÓ de 30 de gener de 2023, de la Conselleria d'Hisenda i Model Econòmic, per la qual s'accepta la cessió gratuïta d'un immoble de 1.252,61 m² situat al passeig del Ferrocarril, número 20, de Xàtiva, per a destinar-lo a centre de salut.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9527

Data del DOGV
:   06-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1124


Data del document
:   30-01-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 30 de gener de 2023, de la Conselleria d'Hisenda i Model Econòmic, per la qual s'accepta la cessió gratuïta d'un immoble de 1.252,61 m² situat al passeig del Ferrocarril, número 20, de Xàtiva, per a destinar-lo a centre de salut. [2023/1124]  
L'Ajuntament de Xàtiva, en acord de 31 de juliol de 2021, va aprovar la cessió gratuïta en la Generalitat d'un immoble de 1.252,61 m², situat al passeig del Ferrocarril, núm. 20, de l'esmentada localitat, per a la construcció d'un centre de salut.  
La Direcció General d'Alta Tecnologia, Inversions i Infraestructures de la Conselleria de Sanitat Universal i Salut Publica, mitjançant escrit d'11 de gener de 2023, ha proposat l'acceptació de la cessió.  
La cessió s'efectua segons el que es disposa en l'article 37 de la Llei 14/2003, de 10 d'abril, de patrimoni de la Generalitat, i la disposició addicional onze de la citada llei que regula la mutació demanial.  
Segons aquest article 37: «Les administracions territorials de la Comunitat podran afectar béns i drets demanials a un ús o servei públic competència de la Generalitat, i transmetre-li'n la titularitat quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat a l'ús o servei públic que en motivà la mutació i, per tant, conserva el seu caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertirà a l'administració transmitent, integrant-se en un patrimoni amb totes les seues pertinences i accessions».  
L'article 44 de la Llei 14/2003 estableix, al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat; i disposa, en el punt 2, que la competència per a l'acceptació correspon al titular de la Conselleria competent en matèria de patrimoni.  
  
L'article 27.2.c de la Llei de patrimoni de la Generalitat, estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a què en correspon l'administració, defensa i conservació.  
  
En conseqüència, amb base en els citats articles de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament de Xàtiva de la parcel·la de 1.252,61 m² de superfície situada al passeig del Ferrocarril núm. 20 d'aquesta localitat, que confronta: nord i est, passeig del Ferrocarril; sud, finca registral número 34580; i oest, carrer del catedràtic Àngel Lacalle.  
Consta inscrita en el Registre de la Propietat de Xàtiva 2, al tom 1432, llibre 625, foli 191, finca de Xàtiva 34527, inscripció 1a.  
Referència cadastral: 6053661XI2890D8105WI.  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Xàtiva és amb la condició de destinar l'immoble a la construcció d'un centre de salut; la Generalitat mantindrà la titularitat del bé mentre continue afectat a l'ús o servei públic que en motivà la cessió.  
  
Tercer  
L'ajuntament es compromet d'executar a costa seua, amb càrrec en el pressupost municipal, les obres precises per a garantir la potència elèctrica necessària i les obres d'infraestructura de la xarxa d'aigua potable, totes dues indispensables per a garantir el subministrament a la parcel·la i a l'edificació prevista.  
  
Quart  
L'immoble acceptat haurà d'incorporar-se a l'Inventari General de Béns i Drets de la Generalitat, en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Publica, a què correspon les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Cinqué  
Notificar la present resolució a l'ajuntament cedent, així com a la Conselleria proponent, i fer-ne la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la notificació, davant la Jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 30 de gener de 2023.- La directora general del Sector Públic i Patrimoni (p. d. del conseller d'Hisenda i Model Econòmic, article 15.1.k R 08.06.2022; DOGV 9360, 13.06.2022): Isabel Castelló García.